66.) 



facile mihi erit aliam transmittere Tibi desideranti tempore 

 verno. Certiorem me facias rogo an flores bellidis in Svecia 

 non gignantur, cum in hisce oris copiosissime crescant. 

 2 d0 an Muscus Islandicus Borrichio catharticus dictus in 

 Svecia ubertim inveniatur, et an experientiæ respondeat 

 assertum Borrichii, quod scil: vere carptus purget, sed æstate 

 vim purgandi amittat, atque si non nimis molestum Tibi foret 

 exoptarem mihi majorem liujus musci quantitatem, ut effectum 

 ejus in praxi ulterius perscrutari possem. 3 tio impertiri velis 

 milii candide rogo judicium tuum minus fucatum de specimine 

 Medico-practico-botanico beati Parentis mei Consiliarii status 

 & Archiatri Regii nec non Professoris Med: edito åo 1720 & 

 mox deinceps a me translato in germanicam linguam, an ni- 

 mirum consultum ducas & operæ pretium hoc minus perfectum 

 opus pluribus indigenis augere plantis, licet hortus noster 

 botanicus plures capere non queat, et an methodus abcedaria 

 ob scopum practicum sit continuanda, siquidem hane praxi 

 medicæ magis accommodatam judicem, cum index morborum 

 alphabeticus dictæ methodo felicius superstrui possit. Silentio 

 denique præterire nequeo insignem animi mei voluptatem, 

 quam aliquot ante menses percepi e lectione sententiæ Tuæ 

 de aquis æstivo tempore stagnantibus rubicundo quasi tinctis 

 non raro colore, quem ex animalculis ejusdem coloris oriri 

 accuratissime demonstrasti, siquidem phænomenon simile mihi 

 heic observare licuit ante binos, & quod excurrit, annos, imo 

 quod magis hane aqvam purpuream in vase vitreo probe ob- 

 turato asservatam denatis et corruptis animalculis viridescen- 

 tem vidi experimento instituto å Dno Gerner Præfectos inter 

 navales nostros Illustri in studio Mechanices excellentissimo 

 & scientiæ naturali studiosissimo, quem tamen hactenus fefellit 

 spes de inveniendo hic Polypo, quod curiosum omnino respectu 

 generationis animalculum an Vestris in oris inveniatur averem 

 scire. Pluribus Tibi molestus esse nolo, vetat quoque tem- 

 poris angustia ob negotia tam publica quam privata tum & 

 curas domesticas, quas nimia mihi peperit indulgentia. Nil 

 itaque addam nisi votum: Servet Te Deus nestoreos in annos 



22* 



